|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**    **ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**  **ΣΧΟΛΗ ΕΠΙΣΤΗΜΩΝ ΤΩΝ ΦΥΤΩΝ**  **ΤΜΗΜΑ ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ**  **ΓΡΑΜΜΑΤΕΙΑ** | | |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
| **Πληροφ. :** κ. Μιχάλης Σούλης  κ. Δημοπούλου Μαρία  **Ταχ. Δ/νση:** Ιερά Οδός 75, 118 55  Βοτανικός Αθήνα  **Τηλ:** 210-529.4522,4525  **e-mail:** grfytpar@aua.gr | Αθήνα  Αρ. Πρωτ.: | 04-05-2023  385 | | |

**ΠΡΟΚΗΡΥΞΗ ΕΚΛΟΓΩΝ**

**Για την ανάδειξη Διευθυντή του Τομέα Δενδροκομίας και Αμπελουργίας του Τμήματος Επιστήμης Φυτικής Παραγωγής της Σχολής Επιστημών των Φυτών του Γ.Π.Α. για το χρονικό διάστημα από** **1-09-2023 έως 31-08-2025**

**και**

**ΠΡΟΣΚΛΗΣΗ ΕΚΔΗΛΩΣΗ ΕΝΔΙΑΦΕΡΟΝΤΟΣ**

Ο Προέδρος του Τμήματος Επιστήμης Φυτικής Παραγωγής, της Σχολής Επιστημών των Φυτών, του Γεωπονικού Πανεπιστημίου Αθηνών

Έχοντας υπόψη:

1. Τις διατάξεις της περ. β του άρθρου 34, των άρθρων 36 και 37 του Ν. 4957/2022 (Α΄141) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις»,
2. Τις διατάξεις της Κοινής Υπουργικής Απόφασης αριθμ. 123024/Ζ1/6-10-2022 (ΦΕΚ 5220/Β΄/7-10-2022) με θέμα «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι.»,
3. Τις παραγράφους 1-και 2 της περίπτωσης Ε της αριθμ. πρωτ. 119929/Ζ1/30-9-2022 Διευκρινιστική Εγκύκλιο του Υπουργείου Παιδείας και Θρησκευμάτων με θέμα: «Παροχή διευκρινίσεων σχετικά με την εφαρμογή των διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών μονάδων τους και λοιπά θέματα».
4. του άρθρου 192 του ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις.» (Α' 136).
5. Του ν. 4727/2020 «Ψηφιακή διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α΄184).
6. Του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων – ΓΚΠΔ/General Data Protection Regulation – GDPR).
7. Του ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α΄137).
8. Την υπό στοιχεία 5204/11.11.2021 Υπουργική απόφαση για τη Λειτουργία ψηφιακής κάλπης «ΖΕΥΣ» (Β΄5244).

**Π Ρ Ο Κ Η Ρ Υ Σ Σ Ε Ι**

Εκλογές για την ανάδειξη Διευθυντή του Τομέα **Δενδροκομίας και Αμπελουργίας** του Τμήματος Επιστήμης Φυτικής Παραγωγής της Σχολής Επιστημών των Φυτών του Γεωπονικού Πανεπιστημίου Αθηνών **για θητεία από 01-09-2023 έως 31-08-2025.**

**Ως ημερομηνία διεξαγωγής των εκλογών ορίζεται η Τρίτη 13 Ιουνίου 2023, από τις 10:00 π.μ. έως τις 12:00 μ.** Η εκλογική διαδικασία θα διεξαχθεί αποκλειστικά μέσω ηλεκτρονικής ψηφοφορίας.

Σε περίπτωση άγονης διαδικασίας, οι εκλογές διεξάγονται επαναληπτικά την επόμενη μέρα, **Τετάρτη 14 Ιουνίου 2023,** κατά τις ίδιες ώρες και με τον ίδιο τρόπο.

Εάν υπάρχει ισοψηφία μεταξύ των υποψηφίων διενεργείται ηλεκτρονική κλήρωση με τη χρήση του συστήματος «ψηφιακή κάλπη ΖΕΥΣ» μεταξύ αυτών που ισοψήφησαν.

**Καλούνται οι ενδιαφερόμενοι/ες** για την πλήρωση της θέσης Διευθυντή του **Τομέα** **Δενδροκομίας και Αμπελουργίας**, του Τμήματος Επιστήμης Φυτικής Παραγωγής, της Σχολής Επιστημών, του Γ.Π.Α., που πληρούν τις προϋποθέσεις των σχετικών διατάξεων, να υποβάλουν την αίτηση υποψηφιότητάς τους, με συνημμένη Υπεύθυνη Δήλωση περί μη συνδρομής κωλυμάτων εκλογιμότητας, από την **Παρασκευή 5 Μαΐου 2023** έως και την **Δευτέρα 15 Μαΐου 2023** και ώρα 13.00. **Οι αιτήσεις υποβάλλονται ηλεκτρονικά,** **μέσω ηλεκτρονικού ταχυδρομείου στη διεύθυνση grfytpar@aua.gr**.

Ο/Η υποψήφιος/α δύναται να αναρτήσει στην ιστοσελίδα του Τμήματος σύντομο βιογραφικό σημείωμα, εφόσον ο/η ίδιος/ίδια το επιθυμεί.

**Ως Διευθυντής/Διευθύντρια Τομέα εκλέγεται για θητεία δύο (2) ετών Καθηγητής πρώτης βαθμίδας ή Αναπληρωτής Καθηγητής, πλήρους απασχόλησης, που υπηρετεί στον Τομέα**. **Δεν επιτρέπεται να θέτουν υποψηφιότητα** για τη θέση του Διευθυντή Τομέα **α)** όσοι αποχωρούν από την υπηρεσία λόγω συμπλήρωσης του ανώτατου ορίου ηλικίας κατά τη διάρκεια της θητείας για την οποία προκηρύσσεται η θέση και **β)** όσοι έχουν διατελέσει για τέσσερις θητείες, συνεχόμενες ή μη, στο εν λόγω αξίωμα στον ίδιο ή άλλον Τομέα του Τμήματος. **Ο Διευθυντής Τομέα δεν επιτρέπεται** να κατέχει συγχρόνως το αξίωμα άλλου μονοπρόσωπου οργάνου του οικείου ή άλλου Ανώτατου Εκπαιδευτικού Ιδρύματος (Α.Ε.Ι.), με εξαίρεση τις θέσεις Διευθυντή προγράμματος μεταπτυχιακών σπουδών, ξενόγλωσσου προγράμματος σπουδών, πανεπιστημιακού εργαστηρίου, πανεπιστημιακής κλινικής, πανεπιστημιακού μουσείου ή ερευνητικού ινστιτούτου του οικείου Α.Ε.Ι. Η ύπαρξη ασυμβίβαστου της παρούσας ελέγχεται καθ’ όλη τη διάρκεια της θητείας και αν διαπιστωθεί η ύπαρξή του, το εν λόγω πρόσωπο εκπίπτει αυτοδικαίως από το αντίστοιχο αξίωμα. Η αυτοδίκαιη έκπτωση διαπιστώνεται με πράξη του Προέδρου του Τμήματος, στο οποίο εντάσσεται ο Τομέας.

**Το εκλεκτορικό σώμα** για την ανάδειξη Διευθυντή Τομέα απαρτίζεται από τα μέλη Διδακτικού Ερευνητικού Προσωπικού (Δ.Ε.Π.) πλήρους και μερικής απασχόλησης, ανεξαρτήτως βαθμίδας συμπεριλαμβανομένων των υπηρετούντων λεκτόρων που υπηρετούν στον Τομέα, κατά τον χρόνο διενέργειας των εκλογών, εξαιρουμένων όσων τελούν σε καθεστώς αναστολής καθηκόντων ή σε άδεια άνευ αποδοχών σύμφωνα με την παρ. 2 του άρθρου 40 του ν. 4957/2022.

Κάθε υποψήφιος μπορεί να παραιτηθεί από την υποψηφιότητά του. Η παραίτηση γίνεται με γραπτή δήλωση που υποβάλλεται ηλεκτρονικά στη Γραμματεία του Τμήματος Επιστήμης Φυτικής Παραγωγής, το αργότερο έως τη δέκατη ημέρα πριν από τη διεξαγωγή της ψηφοφορίας, μέσω ηλεκτρονικού ταχυδρομείου στη διεύθυνση [grfytpar@aua.gr](mailto:grfytpar@aua.gr) από τον λογαριασμό του/της υποψηφίου/ας και φέρει την υπογραφή του/της.

**Ως Όργανο Διενέργειας Εκλογών (Ο.Δ.Ε.) για την εκλογική διαδικασία ορίζεται ο Πρόεδρος του Τμήματος.**

**Κατά τη διενέργεια της ηλεκτρονικής ψηφοφορίας, κάθε εκλογέας δύναται να επιλέξει έναν (1) υποψήφιο.**

Η παρούσα προκήρυξη να αναρτηθεί στην Ιστοσελίδα του Ιδρύματος στο πεδίο «Εκλογές», στις «Ανακοινώσεις» και να διαβιβαστεί μέσω ηλεκτρονικού ταχυδρομείου σε όλα τα μέλη ΔΕΠ του Τομέα Δενδροκομίας και Αμπελουργίας (όπως ο Πίνακας Διανομής).

**Ο ΠΡΟΕΔΡΟΣ ΤΟΥ ΤΜΗΜΑΤΟΣ**

**ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ**

**\***

**ΕΠΑΜΕΙΝΩΝΔΑΣ ΠΑΠΛΩΜΑΤΑΣ**

**ΚΑΘΗΓΗΤΗΣ**

\*Η υπογραφή έχει τεθεί στο πρωτότυπο που τηρείται στο αρχείο του Τμήματος.

**Συνημμένα:**

**1.** Υπόδειγμα αίτησης υποβολής υποψηφιότητας

**2.** Υπεύθυνη Δήλωση περί μη συνδρομής κωλυμάτων

εκλογιμότητας

**ΚΟΙΝΟΠΟΙΗΣΗ**

* Πρυτανεία
* Διεύθυνση Διοικητικού (Τμήμα Α΄ Προσωπικού και Τμήμα Δ΄ Διοικητικής Μέριμνας)
* Κοσμήτορα Σχολής
* Διευθύντρια Τομέα
* Γραμματεία Τμήματος ΕΦΠ
* Γραμματέα Τομέα

**Πίνακας Διανομής**

**Τομέας Δενδροκομίας και Αμπελουργίας**

|  |  |  |
| --- | --- | --- |
| **Α/Α** | **ΟΝΟΜΑΤΕΠΩΝΥΜΟ** | **ΠΑΤΡΩΝΥΜΟ** |
|  | Καυκαλέτου Μίνα | Αναστάσιος |
|  | Μπινιάρη Αικατερίνη | Φώτιος |
|  | Παπαδάκης Ιωάννης | Εμμανουήλ |
|  | Ρούσσος Πέτρος | Ανάργυρος |
|  | Σταυρακάκη Μαριτίνα | Μανόλης |
|  | Τσαντίλη Ελένη | Κωνσταντίνος |